OpenLLM-France/wikimedia huggingface dataset:
# Iho López Tobi

Iho López Tobi (Blanes, 11 de juliol de 1997) és una jugadora de bàsquet catalana.
Pivot, es formà en les categories inferiors del Club Bàsquet Blanes i fitxà en categoria júnior amb l'Uni Girona. Debutà als setze anys amb el primer equip a la Lliga Femenina la temporada 2013-14 i guanyà dues Lligues catalanes (2013-14, 2014-15). La temporada 2018-19 competí a la Lliga de la NCAA amb Florida State Seminoles; tanmateix, un greu accident de cotxe la va mantenir apartada del bàsquet durant dos anys. Tornà a la competició la temporada 2020-21 jugant amb el GEiEG UniGirona de la Llga Femenina 2 i la temporada següent competí de nou amb l'Uni Girona, amb el qual disputà l'Eurolliga. Posteriorment, jugà amb el Clarinos Tenerife (2022-23) i el Polisportiva Galli (2023-24) de la Lliga italiana. L'estiu de 2024 ha fitxat per l'Spar Gran Canaria. Internacional amb la selecció espanyola en categories de formació, s'ha proclamat campiona d'Europa sub-18 (2015) i sub-20 (2016, 2017).

## Referències

* ↑ Sánchez, Borja. «Una segona oportunitat per a Iho López en l'Spar Girona». L'Esportiu, 08-08-2020. [Consulta: 6 agost 2024].
* ↑ «Iho López, una ingeniería espacial para relanzar al Tenerife» (en castellà). FEB, 21-09-2022. [Consulta: 6 agost 2024].
* ↑ «Iho López s'integrarà amb el primer equip de l'Spar Girona». Esport3, 08-06-2021. [Consulta: 8 agost 2024].
* ↑ Icígar, Santiago. «Iho López, ADN nacional para apuntalar el juego interior del Spar Gran Canaria» (en castellà). La Provincia, 02-08-2024. [Consulta: 6 agost 2024].
* ↑ «Laia Flores, Ainhoa López, Helena Oma, Helena Orts i Iho López es proclamen campiones d'Europa U20». FCBQ, 18-07-2016. [Consulta: 16 juny 2023].

## Enllaços externs

* Fitxa d'Iho López Tobi - Competiciones FEB
# Reidar Holter

Reidar Durie Holter (Oslo, 28 de desembre de 1892 – Los Angeles, Califòrnia, Estats Units, 19 de juny de 1953) va ser un remer noruec que va competir a començaments del segle xx.
El 1912 va prendre part en els Jocs Olímpics d'Estocolm, on guanyà la medalla de bronze en la competició del quatre amb timoner, inriggers del programa de rem, formant equip amb Claus Høyer, Magnus Herseth, Frithjof Olstad i Olav Bjørnstad.

## Referències

* ↑ «Reidar Holter Olympic Results». sports-reference.com. Arxivat de l'original el 17 de desembre 2012. [Consulta: 14 febrer 2017].
# Pantaleó de Lídia

Pantaleó (en llatí Pantaleon, en grec antic Πανταλέων) fou fill d'Aliates II rei de Lídia i d'una dona jònica, i va viure al segle vi aC.
Amb l'ajuda dels seus partidaris va reclamar el tron amb preferència al seu germà Cressos però el rei Aliates va decidir en favor d'aquest, segons diu Heròdot.

## Referències

* ↑ 1.Pantaleon a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 113
# Bekim Çollaku

Bekim Çollaku (segle XX) és un polític i diplomàtic kosovar, que des de 2014 és el ministre d'Integració Europea de Kosovo. Anteriorment va exercir de cap de gabinet del primer ministre de Kosovo, Hashim Thaçi, entre 2007 i 2014. Abans d'unir-se al gabinet del primer ministre Thaçi, va treballar com a professor ajudant al Departament de Ciències Polítiques de la Universitat de Pristina i com a investigador a l'Institut Kosovar per a la Investigació i el Desenvolupament de Polítiques.
Çollaku va ser membre de l'equip de negociació de Kosovo amb la Unió Europea per facilitar el diàleg polític per a la normalització de les relacions entre Kosovo i Sèrbia entre 2011 i 2014. També va ser assessor polític del primer primer ministre elegit de Kosovo, Bajram Rexhepi, entre 2003 i 2004. Bekim Çollaku és militant del Partit Democràtic de Kosovo.
En la seva posició com el ministre d'Integració Europea, Çollaku ha jugat el paper de cap negociador de Kosovo en les negociacions entre la Comissió Europea i el seu país per a un Acord d'Estabilització i Associació. Després que el Consell de la Unió Europea aprovés l'acord el 22 d'octubre de 2015 a Luxemburg, Çollaku també el va cosignar en nom de Kosovo a l'Oficina de l'Alt Representant Federica Mogherini al Parlament Europeu a Estrasburg el 27 d'octubre 2015.
Bekim Çollaku està graduat en estudis internacionals per la Universitat de Newcastle (Regne Unit) i s'està doctorant en ciències polítiques per la Universitat de Gant (Bèlgica). La seva formació acadèmica és en el camp de les relacions internacionals i està especialitzat en la política exterior de la Unió Europea.

## Publicacions

* Ethnic Centralization and the Perils of Confusing Solutions. KIPRED discussion paper, 2007
* Kosovo’s Capacity for EU Integration : Don't let the grass grow under your feet!. KIPRED policy brief, 2006
* A just finial settlement for Kosovo is imperative for the peace and stability in Balkans. MA Thesis, University of Newcastle, 2003

## Referències

* ↑ "Bekim Çollaku - Prime Minister's Staff - The Republic of Kosovo - The Office of the Prime Minister".
* ↑ "KIPRED".
* ↑ "ETHNIC CENTRALIZATION AND THE PERILS OF CONFUSING SOLUTIONS" (PDF).
* ↑ "Kosovar Institute for Policy Research and Development Policy Brief Series: Paper #3" (PDF).
* ↑ «MA Thesis Çollaku, 2003». Arxivat de l'original el 2016-03-04. [Consulta: 13 febrer 2016].
# Alfonso Peña Chepe

Alfonso Peña Chepe (Cauca, segle xx) és un líder indígena i polític colombià. Va participar en la Assemblea Nacional Constituent de 1991, en representació del desmobilitzat Movimiento Armado Quintín Lame.

## Biografia

Membre de la comunitat indígena nasa. Germà de l'últim comandant del Movimiento Armado Quintín Lame Jesús Elbio Peña Chepe, àlies ‘Gildardo’, el moviment armat es va desmobilitzar el 27 de maig de 1991 i Peña Chepe va ser triat com al seu representant davant l'Assemblea Nacional Constituent de 1991, després de la seva desmobilització en el mateix any. Hi va ser un dels tres representants indígenes. Va continuar fent part de la representació política indígena, amb la Fundación Sol y Tierra. Va participar en la creació del Cabildo indígena Kiwe ‘Wejxia. Forma part de la Mesa Permanent de Concertació Nacional amb els pobles i organitzacions indígenes.

## Referències

* ↑ Abierta, Verdad. «El Quintín Lame tomó y dejó las armas por su comunidad» (en castellà), 27-03-2015. [Consulta: 6 març 2021].
* ↑ «Exguerrilleros del Quintín y del M-19 se reencontraron 20 años después» (en castellà), 15-03-2015. [Consulta: 6 març 2021].
* ↑ Mendoza, Alvaro Chaves. Los indios de Colombia. Editorial Abya Yala.
* ↑ Semana. «El Quintín Lame y la Asamblea Nacional Constituyente» (en español), 24-03-2011. [Consulta: 6 març 2021].
* ↑ Tiempo, Casa Editorial El. «EL QUINTÍN LAME EN PUEBLO NUEVO» (en español), 11-03-1991. [Consulta: 6 març 2021].
* ↑ «ONIC: 40 años de resistencia, autodeterminación y derechos de la naturaleza» (en espanyol europeu). [Consulta: 6 març 2021].
* ↑ «Historia de las nuevas organizaciones indígenas | Sabiduría Ancestral Indígena». [Consulta: 6 març 2021].
* ↑ Tiempo, Casa Editorial El. «AMENAZAN A 102 EX GUERRILLEROS» (en español), 13-05-1996. [Consulta: 6 març 2021].
* ↑ Laurent, Virginie. Comunidades indígenas, espacios políticos y movilización electoral en Colombia, 1990-1998 : Motivaciones, campos de acción e impactos. Institut français d’études andines.
* ↑ «Nuevo Cabildo Indígena Fundado por excombatientes del Movimiento Armado Quintín Lame - Noticias Nacionales» (en espanyol europeu), 06-07-2017. [Consulta: 6 març 2021].
* ↑ «Quienes somos - MPC Indígena». Arxivat de l'original el 2021-01-20. [Consulta: 6 març 2021].
# Argemir de Còrdova

Argemir o Argimir (Egabrum, actual Cabra, Còrdova, s. IX - Còrdova, 28 de juny de 856) fou un cristià mossàrab; mort màrtir, és venerat com a sant per l'Església catòlica.

## Biografia

Argemir va tenir un càrrec administratiu (censor públic, equivalent a un jutge o governador) a l'emirat de Còrdova a Cabra. Deixà el càrrec i es retirà a un monestir de Còrdova. Acusat de practicar el cristianisme i haver injuriat el profeta Mahoma, fou empresonat, jutjat i, en no voler abjurar de la seva fe, condemnat a mort.
Fou decapitat el 28 de juny de 856 a Còrdova.

## Veneració

El seu cos fou sebollit al monestir dels Sants Màrtirs, prop de la tomba de Sant Iscle; avui les restes són a la basílica de San Pedro de Còrdova.

## Referències

* ↑ «San Argimiro, monje y mártir | Diócesis de Córdoba» (en castellà). , 27-06-2018 [Consulta: 25 novembre 2018]. Arxivat 2018-11-26 a Wayback Machine.
* ↑ «Argimiro de Cabra y de Córdoba, Santo» (en castellà). [Consulta: 25 novembre 2018].
# ChemDraw

ChemDraw és un editor de molècules desenvolupat per primera vegada el 1985 per David A. Evans i Stewart Rubenstein (més tard per la companyia de computació química CambridgeSoft). La companyia va ser venuda a [[PerkinElmer]] l'any 2011. ChemDraw, juntament amb Chem3D i ChemFinder, forma part del conjunt de programes ChemOffice i està disponible per a Macintosh i WMicrosoft Windows. Una versió simplificada i tàctil optimitzada per a l'iPad es va llançar a finals de 2013.

## Característiques de ChemDraw 12.0

* Estructura química per nomenar la conversió
* Nomenclatura química per estructurar la conversió
* Simulació de l'espectre RMN (¹H and $^{13}$C)
* Simulació de l'espectre de masses
* Neteja de l'estructura
* Una col·lecció extensa de plantilles, incloent plantilles d'estil per més important revistes químiques.
* Exportació a SVG (Versió de Windows única)
* Exportació a PDF (Mac la versió única)

## Format d'arxiu

Els formats de fitxer natius per a ChemDraw són el CDX binari i els formats preferits CDXML basats en XML. ChemDraw també pot importar i exportar a formats de fitxers químics MOL, SDF i SKC.
CDX és un tipus de fitxer binari creat per l'aplicació química ChemDraw de l'empresa CambridgeSoft. CDXML és l'XML i la versió preferida d'aquest format.

## Complements

L'SDK de ChemDraw permet als desenvolupadors de tercers escriure complements. Per exemple, - Quick HotKey ajuda a configurar HotKeys en mode interactiu, en comptes d'editar manualment el fitxer de text. El lloc web del complement Arxivat 2018-04-23 a Wayback Machine. sembla haver estat abandonat.

## Referències

* ↑ «Reflections On ChemDraw». [Consulta: 20 agost 2014].
* ↑ «Announcing CambridgeSoft from Perkin Elmer». Arxivat de l'original el 2014-09-11. [Consulta: 26 abril 2018].
* ↑ Format d'arxiu CDX Arxivat 2007-11-04 a Wayback Machine., Documentació de l'especificació del fitxer

## Bibliografia

* Mills, N. «ChemDraw Ultra 10.0». J. Am. Chem. Soc., 128, 41, 2006, pàg. 13649–13650. DOI: 10.1021/ja0697875.
* Li, Z.; Wan, H.; Shi, Y.; Ouyang, P. «Personal Experience with Four Kinds of Chemical Structure Drawing Software: Review on ChemDraw, ChemWindow, ISIS/Draw, and ChemSketch». J. Chem. Inf. Comput. Sci., 44, 5, 2004, pàg. 1886–1890. DOI: 10.1021/ci049794h. PMID: 15446849.
* Strack, Dieter «ChemOffice Ultra 2000». Phytochemistry, 57, 1, 2001, pàg. 144. DOI: 10.1016/S0031-9422(00)00503-3.
* Madlung, Andreas «Digital Chemical Intelligence». Science, 285, 5435, 1999, pàg. 1866–1867. DOI: 10.1126/science.285.5435.1866.
* Halford, Bethany «Reflections On ChemDraw». C&EN, 92, 33, 2014, pàg. 26–27.
* David A. Evans «History of the Harvard ChemDraw Project». Angewandte Chemie International Edition, 53, 42, 2014, pàg. 11140–11145. DOI: 10.1002/anie.201405820.
# Taylor McKenzie

Taylor McKenzie (1931 - 13 d'abril de 2007) fou el primer metge navajo (des de 1958), vicepresident de la Nació Navajo (1999–2003, sota Kelsey Begaye), i el primer Oficial Mèdic en Cap de la Nació Navajo des de 2006.

## Biografia

Nasqué en una família tradicional de la reserva Navajo dins els clans Kinlichii'ni (Casa Vermella) i Aigua Fosca. El 1950 es graduà en l'Escola Secundària de la Missió Metodista Navajo. Després estudià medicina a Wheaton College (Illinois), i després a la Universitat de Baylor, on el 1958 va rebre el títol de doctor en medicina, el primer navajo que va obtenir aquest grau. De 1958 a 1963 va practicar la medicina a l'Hospital General de Pontiac (Michigan), i després va tornar a la seva reserva, on va passar 30 anys treballant al sector sanitari públic proporcionant assistència a les persones en navaho, el que contribuí a millorar la salut de més d'un quart de milió de persones de la Nació Navajo.
Aleshores pocs amerindis havien estudiat medicina (Carlos Montezuma, Charles Alexander Eastman, Annie Wauneka), i McKenzie va ser un dels pioners de la medicina moderna entre els amerindis dels Estats Units. Fou actiu en els esforços per millorar les condicions de vida dels nadius; el seu testimoni davant del Congrés dels Estats Units va cridar l'atenció sobre els greus efectes socials de la radiació sobre els navajos que treballen en condicions perilloses en les mines locals d'urani; i els seus esforços també van contribuir a la construcció de noves clíniques en la reserva i d'introduir modificacions positives a la Llei per millorar l'atenció de salut per indígenes.
A les eleccions de 1978 va ser tercer candidat a President de la tribu. Els següents tres anys va treballar a temps parcial a la clínica ameríndia de Gallup Centre Mèdic. El 1998 va participar en les eleccions per a vicepresident de la Nació Navajo i va servir un terme (1999 - 2003) durant el mandat de Kelsey Begaye. El 2005, va ser director de l'Hospital Memorial de Sage a Window Rock (Arizona) i en 2006 es va convertir en el primer Metge Nacional de la història de la tribu (assessor del Consell d'Afers Tribals de la Nació Navajo a la Facultat de Medicina). Va ocupar aquest càrrec fins a la seva mort. Va morir el 13 d'abril de 2007 a l'hospital d'Albuquerque (Nou Mèxic). Fou el fundador de l'Associació de Metges Amerindis.

## Referències

* ↑ Navajo Nation Leader Honored at Wheaton College a newswise.com
* ↑ Taylor McKenzie, first Navajo surgeon, dies at 76 a indianz.com
# Peirun

Peirun (en francès Peyrun) és un municipi francès situat al departament dels Alts Pirineus i a la regió d'Occitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 117 | 118 | 112 | 104 | 94 | 84 | 80 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2008- | Alain Bonnecarrere | PCF |

## Referències

* ↑ Toponímia occitana
# Talp musaranya xinès

El talp musaranya xinès (Uropsilus soricipes) és una espècie de mamífer de la família dels tàlpids. És endèmic de la Xina. El seu hàbitat natural són els boscos temperats.

## Referències

Espècies vivents de la família dels tàlpids :
Regne Animalia · Embrancament Chordata · Classe Mammalia · Infraclasse Eutheria · Superordre Laurasiatheria · Ordre Eulipotifles :
Subfamília Scalopinae :
Subfamília Talpinae :
Subfamília Uropsilinae :
Categoria :
# Cliff Richard

Harry Rodger Peavoy Webb, anomenat Cliff Richard (Lucknow (Imperi Britànic de l'Índia), 14 d'octubre de 1940) és un cantant britànic que ha arribat a vendre 260 milions de còpies dels seus discos a tot el món.
Amb el seu grup The Shadows, Richard va començar com un rebel cantant de rock and roll que, tot seguint les petjades de Little Richard i d'Elvis Presley, va dominar la música popular britànica abans de l'aparició dels Beatles, al pas de la Dècada de 1950 a la Dècada de 1960. El seu èxit de 1958 Move It se sol considerar la primera cançó rock feta al Regne Unit, i John Lennon va dir que "abans d'en Cliff i els Shadows no s'havia sentit res semblant a la música britànica." La seva conversió al cristianisme i la consegüent suavització de la seva música el van fer adoptar una imatge pop més comercial, de vegades fent incursions en el gospel.

## Referències

* ↑ Cliffennium, Volume 1 Arxivat 2009-05-15 a Wayback Machine.. Consultat: 12 de març de 2008
* ↑ http://www.contactmusic.com/news.nsf/story/happy-birthday-cliff-richard_1172552
* ↑ Tony Meehan Obituary, The Times, 30 de novembre de 2005.
* ↑ Anon. «Tony Meehan». Spectropop remembers. [Consulta: 4 desembre 2009].
# The Sea of Grass

The Sea of Grass és una pel·lícula estatunidenca de Elia Kazan, estrenada el 1947.

## Argument

Les aventures d'una parella de ramaders a Nou Mèxic que ha de fer de cara a un conflicte amb el govern. Els problemes de la parella s'agreujaran amb la infidelitat de l'esposa.

## Repartiment

* Katharine Hepburn: Lutie Cameron Brewton
* Spencer Tracy: Coronel James B. "Jim" Brewton
* Robert Walker: Brock Brewton
* Melvyn Douglas: Brice Chamberlain
* Phyllis Thaxter: Sara Beth Brewton
* Edgar Buchanan: Jeff
* Harry Carey: Doc J. Reid
* Ruth Nelson: Selina Hall
* William Phillips: Banty
* Robert Armstrong: Floyd McCurtin
* James Bell: Sam Hall
* Charles Trowbridge: George Cameron
* Russell Hicks: El major Harney
* Robert H. Barrat: El jutge Seth White
* Trevor Bardette: Andy Boggs
* Nora Cecil: La infermera

## Al voltant de la pel·lícula

* Rodatge del 20 de maig a començaments d'agost de 1946.
* El paper de Lutie era previst, inicialment, per a Myrna Loy que hauria estat per quarta vegada davant de Spencer Tracy. Com que l'actriu ho va deixar, Katharine Hepburn va acceptar interpretar-la.

## Referències

* ↑ «The sea of grass». The New York Times.
* ↑ «The Sea of Grass (1947) - Original Print Info - TCM.com» (en anglès). [Consulta: 30 desembre 2017].
* ↑ Lion of Hollywood: the life and legend of Louis B. Mayer, Autor: Scott Eyman, Kindle editions 2005, pàgina 374
# Toixó asiàtic

El toixó asiàtic (Meles leucurus) és una espècie de mamífer mustèlid originari de la Xina, el Kazakhstan, la península de Corea i Rússia. És d'un color més clar que el toixó europeu (Meles meles). És més petit que els seus parents europeus i té les dents molars relativament més grans.
Espècies vivents de carnívors :
Regne: Animalia  ·  Embrancament: Chordata  ·  Classe: Mammalia  ·  Infraclasse: Eutheria  ·  Superordre: Laurasiatheria :
Subordre Feliformia :
Família Felidae :
Família Viverridae (inclou les civetes) :
Família Eupleridae :
Subordre Caniformia (continua més avall) :
Subordre Caniformia (continua més amunt) :
Família Canidae :
Família Mustelidae :
# Eospalax baileyi

Eospalax baileyi és una espècie de mamífer rosegador de la família dels espalàcids. És endèmic de l'altiplà del Tibet (Xina), on viu a altituds d'entre 2.800 i 4.200 msnm o més. Anteriorment se'l considerava un sinònim de E. fontanierii, però un estudi basat en les seqüències d'ADN mitocondrial demostrà que era una espècie a part. Es tracta d'un animal subterrani que excava túnels a la cerca d'aliment. Cada mascle construeix un sistema de túnels amb una llargada total d'aproximadament 200 m.

## Referències

* 1 2 Tang, L.; Wang, J.; Ding, W.; Shi, X.; Zhang, T.; Su, J «Genetic differentiations between habitat edges and interiors of Plateau Zokor (Eospalax baileyi) in the Qinghai-Tibetan Plateau» (PDF) (en anglès). African Journal of Microbiology Research, 6, 2, pàg. 320-325.
* ↑ Zhou, C; Zhou, K «The validity of different zokor species and the genus Eospalax inferred from mitochondrial gene sequences» (en anglès). Integrative Zoology, 3, 4, pàg. 290-298.
Espècies vivents d'espalàcids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Myomorpha :
Myospalacinae :
Rhizomyinae :
Spalacinae :
Categoria :
# Eospalax cansus

Eospalax cansus és una espècie de mamífer rosegador de la família dels espalàcids. És endèmic de l'altiplà de Loess (Xina), on se'l considera una plaga. Un estudi basat en les seqüències d'ADN mitocondrial ha confirmat la validesa d'aquesta espècie. Es tracta d'un animal subterrani i solitari. Els diferents tipus d'hàbitats que ocupa tenen un impacte significatiu en la diversitat genètica d'aquesta espècie.

## Referències

* 1 2 Lin, G. H.; Cai, Z. Y.; Zhang, T. Z.; Su, J. P.; Thirgood, S. J «Genetic diversity of the subterranean Gansu zokor in a semi-natural landscape» (resum) (en anglès). Journal of Zoology, 275, 2, 2008, pàg. 153-159.
* ↑ Zhou, C; Zhou, K «The validity of different zokor species and the genus Eospalax inferred from mitochondrial gene sequences» (en anglès). Integrative Zoology, 3, 4, pàg. 290-298.
* ↑ Li, Jin-Gang; WANG, Ting-Zheng «Sex Ratio in Wild Population of Gansu Zokor Myospalax cansus» (en xinès amb resum en anglès). Zoological Research, 20, 6, 1999, pàg. 431-434.
Espècies vivents d'espalàcids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Myomorpha :
Myospalacinae :
Rhizomyinae :
Spalacinae :
Categoria :
# Euroscaptor subanura

Euroscaptor subanura és una espècie d'eulipotifle de la família dels tàlpids. Viu a altituds d'entre 200 i 300 msnm al nord del Vietnam. Els seus hàbitats naturals són els boscos caducifolis situats prop de muntanyes de calcària. Es desconeix si hi ha cap amenaça significativa per a la supervivència d'aquesta espècie. El seu nom específic, subanura, significa ‘gairebé sense cua’.

## Referències

* ↑ Engelbrektsson, P. Euroscaptor subanura. UICN 2016. Llista Vermella d'espècies amenaçades de la UICN, edició 2016, consultada el 8 agost 2016.
* ↑ Kawada, Son i Can (2012).

## Bibliografia

* Kawada, S.; Son, N. T.; Can, D. N. 2012. «A new species of mole of the genus Euroscaptor (Soricomorpha, Talpidae) from northern Vietnam». Journal of Mammalogy, 93: 839-850
Espècies vivents de la família dels tàlpids :
Regne Animalia · Embrancament Chordata · Classe Mammalia · Infraclasse Eutheria · Superordre Laurasiatheria · Ordre Eulipotifles :
Subfamília Scalopinae :
Subfamília Talpinae :
Subfamília Uropsilinae :
Categoria :
# Macaca leucogenys

Macaca leucogenys és una espècie de primat de la família dels cercopitècids. Viu al comtat de Mêdog (sud-est del Tibet) i, possiblement, les parts adjacents de l'Índia. Per motius ètics, els científics que descrigueren aquesta espècie el 2015 no en mataren l'holotip per a la seva posterior exhibició en un museu, sinó que simplement el fotografiaren directament o mitjançant càmeres de control remot.

## Referències

* ↑ Li, C.; Zhao, C.; Fan, P. F. «White-cheeked macaque (Macaca leucogenys): A new macaque species from Modog, southeastern Tibet» (en anglès). American Journal of Primatology, vol. 77, 2015, pàg. 753–766.
# Nikolai Iudénitx

Nikolai Nikolàievitx Iudénitx (en rus Hиколай Николаевич Юденич) (Moscou, 18 de juliol de 1862 - Saint-Laurent-du-Var, 5 d'octubre de 1933) fou un militar rus, un dels generals russos més cèlebres durant la Primera Guerra Mundial i, amb posterioritat, un dels líders de l'Exèrcit Blanc durant la Guerra Civil Russa (1918-1921). Es graduà al Col·legi Militar Aleksandrovski el 1881, i a l'Acadèmia de l'Estat Major el 1887. Cap de l'Estat major de l'exèrcit del Caucas durant la Gran Guerra, s'enfrontà amb èxit als turcs comandats per Enver Paşa.

## Referències

* ↑ Yegorov, Oleg. «Meet Russian Imperial officers who almost stopped the Bolsheviks» (en anglès americà), 27-12-2019. [Consulta: 11 novembre 2023].
* ↑ Debo, Richard K. Survival and Consolidation: The Foreign Policy of Soviet Russia, 1918-1921 (en anglès). McGill-Queen's Press - MQUP, 1992, p. 137-139. ISBN 978-0-7735-0828-6.
* ↑ Brüggemann, Karsten. Die Gründung der Republik Estland und das Ende des "Einen und unteilbaren Russland": die Petrograder Front des russischen Bürgerkriegs 1918-1920 (en alemany). Otto Harrassowitz Verlag, 2002, p. 172. ISBN 978-3-447-04481-3.
# Soriculus beibengensis

Soriculus beibengensis és una espècie de mamífer eulipotifle de la família de les musaranyes (Soricidae). És endèmica del comtat de Mêdog, al Tibet (Xina), on viu a altituds d'entre 1.500 i 2.125 msnm. Té una llargada de cap a gropa de 70-81 mm, la cua de 38-44 mm i un pes de 8,8-13,2 g, cosa que en fa la segona espècie més petita del gènere Soriculus, després de S. minor. El seu hàbitat natural són els boscos mixtos de diferents tipus. El seu nom específic, beibengensis, significa ‘de Beibeng’ en llatí. Com que fou descoberta fa poc, encara no se n'ha avaluat l'estat de conservació.

## Referències

* 1 2 Pei et al., 2024, p. 148.
* ↑ Pei et al., 2024, p. 142 i 148.
* ↑ Pei et al., 2024, p. 151.

## Bibliografia

* Pei, X.; Chen, Z.; Li, Q.; Li, X.; Pu, C.; Luo, K.; Luo, J.; Pu, M.; Wang, H.; Khanal, L.; Jiang, X. «A new species of the genus Soriculus (Soricidae, Eulipotyphla, Mammalia) from Medog in the eastern Himalaya» (en anglès). ZooKeys, 1.195, 2024, pàg. 139-155. DOI: 10.3897/zookeys.1195.115699.